பிரிதிபால் சிங் கில்

பிரிதிபால் சிங் கில் (Prithipal Singh Gill) என்பவர் இந்தியாவைச் சேர்ந்த ஓர் ஓய்வு பெற்ற இந்திய இராணுவ அதிகாரியாவார். 1920 ஆம் ஆண்டு திசம்பர் மாதம் 11 ஆம் தேதியன்று இவர் பிறந்தார். நூறு வயதைக் கடந்தும் வாழ்ந்தவர் என்றும் இந்திய பாதுகாப்புத் துறையின் மூன்று பிரிவுகளிலும் (தரைப்படை, விமானப்படை, கப்பற்படை) பணியாற்றிய ஒரே இராணுவ வீரர் என்ற பெருமைக்குறியவராகவும் அறியப்படுகிறார்.

தொழில்
பிரித்தானிய இந்தியாவின் பாட்டியாலா மாநிலத்தில் 1920 ஆம் ஆண்டு திசம்பர் மாதம் 11 ஆம் தேதியன்று பாட்டியாலா குதிரைப் படையின் தலைவர் அர்பால் சிங் கில்லுக்கு மகனாகப் பிறந்தார். இலாகூரில் உள்ள அரசு கல்லூரியில் பிரிதிபால் சிங் கில் படித்தார். விமான ஓட்டுநராகும் ஆசையிருந்த காரணத்தால் இலாகூரில் உள்ள வால்டன் விமான நிலையத்தில் பறக்கும் உரிமத்தைப் பெற்றார். 1942 ஆம் ஆண்டு தனது குடும்பத்தினருக்குத் தெரிவிக்காமல், இந்திய விமானப்படையில் சேர்ந்தார். விமானி அதிகாரியாக நியமிக்கப்பட்ட கில், கராச்சியில் ஆர்வர்டு விமானத்தில் பயிற்சி பெற்றுக்கொண்டிருந்தபோது, ​​அவரது தந்தை பறப்பது பாதுகாப்பற்றது என்று குடும்பத்தினர் கருதியதால், இந்திய விமானப் படையிலிருந்து இவரை மாற்ற ஏற்பாடு செய்தார்.

கில் இராயல் இந்திய கடற்படைக்கு மாற்றப்பட்டார். 1943 ஆம் ஆண்டு சனவரி மாதம் 25 ஆம் தேதியன்று இராயல் இந்திய கடற்படையில்  துப்பாக்கி ஏந்திய காவலர் பிரிவில் தற்காலிக துணை-லெப்டினன்ட்டாக நியமிக்கப்பட்டார். இரண்டாம் உலகப்போரின் போது (1939 -1945) கில் கண்ணிவெடிகள் அகற்றுதல் மற்றும் துணைக்கப்பல்களில் பணியாற்றினார். பாரசீக வளைகுடாவில் கப்பல் போக்குவரத்தைப் பாதுகாக்கும் கான்வாய் பிரிவிலும் பணியாற்றினார். பின்னர் அவர் தியோலாலியில் உள்ள இராணுவ வீரர்களுக்கான பீரங்கிப் பயிற்சி பள்ளியில் பயிற்சி பெற்று பயிற்றுவிப்பாளராக தகுதி பெற்றார். 1948 ஆம் ஆண்டு செப்டம்பர் மாதத்தில் இவர் தனது கடற்படை சேவையை முடித்தார். மேலும் சிறிது காலம் பஞ்சாப் அரசாங்கத்தில் அரசு ஊழியராகவும் பணியாற்றினார்..

1951 ஆம் ஆண்டு ஏப்ரல் மாதத்தில் கில் இந்திய இராணுவத்தில் சேர்ந்தார். ஆரம்பத்தில் தனது தந்தையின் முன்னாள் பட்டாலியனான 1 ஆவது சீக்கிய படைப்பிரிவில் பணியமர்த்தப்படுவார் என்று நம்பியிருந்தாலும், துப்பாக்கி ஏந்துவதில் இவருக்கு இருந்த முன் அனுபவம் காரணமாக, பீரங்கி படைப்பிரிவில் பணியமர்த்தப்பட்டார். இவரது ஆரம்ப பணி 5.4 அங்குல துப்பாக்கிகள் பொருத்தப்பட்ட குவாலியர் மலையில் இருந்தது. பின்னர் கில் 34 ஆவது படைப்பிரிவில் பணியாற்றினார். 1956 ஆம் ஆண்டு மே 13 ஆம் தேதியன்று பதவி உயர்வு பெற்றார்.

1962 ஆம் ஆண்டு ஆகத்து மாதம் 2 ஆம் தேதியன்று லெப்டினன்ட்-கர்னலாக கில் பதவி உயர்வு பெற்றார் 1965 ஆம் ஆண்டு நடைபெற்ற இந்திய-பாக்கித்தான் போரின் போது கில் 71 படைப்பிரிவுகளுக்குத் தலைமை தாங்கினார். He was promoted to Colonel on 19 June 1968 (seniority from 24 May), சியால்கோட் பகுதியில் நடந்த போர் நடவடிக்கைகளைக் கண்ட இவர், எதிரிகளால் துண்டிக்கப்பட்ட தனது நான்கு துப்பாக்கிகளை மீட்டெடுக்கும் பணியைத் தானே வழிநடத்தினார். 1968 ஆம் ஆண்டு சூன் மாதம் 19 ஆம் தேதியன்று இவருக்கு கர்னலாக பதவி உயர்வு கிடைத்தது. 1970 ஆம் ஆண்டு திசம்பர் மாதம் முதல் தேதியில் கில் பணியிலிருந்து ஓய்வு பெற்றார்.

தனிப்பட்ட வாழ்க்கை
கில் தனது மனைவி பிரீந்தர் கவுரை 1950 ஆம் ஆண்டு திசம்பர் மாதம் 24 ஆம் தேதியன்று திருமணம் செய்து கொண்டார். 2021 ஆம் ஆண்டு திசம்பர் மாதம் 5 ஆம் தேதியன்று சண்டிகரில் உள்ள தனது வீட்டில் 100 வயதில் இறந்தார்.

மேற்கோள்கள்

பகுப்பு:1920 பிறப்புகள்
பகுப்பு:2021 இறப்புகள்
பகுப்பு:நூறு வயது இந்திய ஆண்கள்
பகுப்பு:படைத்துறை அதிகாரிகள்